#### Anghenion Anweithredol mewn SIMS a Capita One

|  |  |  |  |
| --- | --- | --- | --- |
| Teitl | Cyfeirnod | Blaenoriaeth | Disgrifiad |
| Argaeledd | NFR1.0 | Angenrheidiol | Gan fod y system ar gyfer sicrhau parhad busnes a rheoli digwyddiadau, rhaid iddi fod ar gael bob awr o’r dydd a’r nos, saith diwrnod yr wythnos a thrwy gydol y flwyddyn. Rhaid rhoi gwybod o leiaf saith diwrnod ymlaen llaw am unrhyw gyfnod pan na fydd ar gael. |
| NFR1.1 | Angenrheidiol | Rhaid sicrhau hyd eithaf ein gallu na fydd cyfyngiadau ymarferol ar fynediad i’r system o unrhyw leoliad daearyddol. |
| Hwylustod a rhyngweithio | NFR2.0 | Angenrheidiol | Rhyngwynebau hawdd eu deall; mynediad ar unrhyw adeg o unrhyw le; y gallu i weld gwybodaeth ar unwaith drwy adroddiadau ar alwad; cymorth ar-lein. |
| NFR2.1 | Angenrheidiol | Rhaid creu, cadw a chyhoeddi dogfen a fydd ar gael i ddefnyddwyr sy’n disgrifio’r system o ran ei dyluniad, trefniant, a’r defnydd ohoni, etc. Rhaid i’r ddogfen fod ar gael mewn fersiwn Gymraeg a fersiwn Saesneg. |
| NFR2.2 | Angenrheidiol | Rhaid sicrhau bod cymorth cynhwysfawr ar gael i hyfforddi’r holl ddefnyddwyr, yn cynnwys Gweinyddwyr y System.  Hyfforddi’r hyfforddwr |
| NFR2.3 | Angenrheidiol | Swigod cymorth safonol. Cymorth drwy fideo/sesiynau hyfforddi rhyngweithiol yn ddymunol. |
| NFR2.4 | Angenrheidiol | Bydd yr holl ryngwynebau i ddefnyddwyr yn cynnwys testun Cymraeg a Saesneg a thermau busnes sy’n gyson â’r ffurflenni a phapurau a gyhoeddir gan y cwmni. |
| NFR2.5 | Angenrheidiol | Rhaid gallu cael mynediad i’r system o gyfrifiaduron corfforaethol a phersonol a dyfeisiau symudol y defnyddwyr.  Y gallu i gael mynediad o bell i’r system o nifer o ddyfeisiau corfforaethol a dyfeisiau personol y defnyddwyr. Rhai enghreifftiau yw cyfrifiaduron personol/gliniaduron, nodiaduron, llechi a ffonau symudol. |
| NFR2.6 | Angenrheidiol | Rhaid i’r system fod yn gydweddol ag amrywiaeth o Systemau Gweithredu ar gyfer dyfeisiau desg a dyfeisiau symudol. |
| NFR2.7 | Angenrheidiol | Rhaid i’r system fod yn gydweddol ag amrywiaeth o Borwyr ar gyfer dyfeisiau desg a dyfeisiau symudol. |
| NFR2.8 | Angenrheidiol | Gallai’r system gynnig APIs safonol er mwyn hwyluso integreiddio â systemau eraill yn y dyfodol. |
| Diogelwch | NFR3.0 | Angenrheidiol | Rhaid i’r mynediad i’r system fod yn gyfyngedig.  Dull Rheoli Hunaniaeth a Mynediad (IAM) safonol y diwydiant ar gyfer mynediad i SIMS ac yn cynnwys creu a chynnal grwpiau defnyddwyr i gyfyngu mynediad at nodweddion penodol yn y system. |
| NFR3.1 | Angenrheidiol | Rhaid i’r system fod ar gael i ddefnyddwyr cofrestredig yn unig (athrawon, staff ysgol, awdurdodau addysg lleol etc)  Bydd yn ddymunol defnyddio cyfeiriaduron defnyddwyr presennol (fel Active Directory (AD)) i reoli mynediad gan staff sy’n ddefnyddwyr – darparu mynediad a dileu mynediad pan fyddant yn peidio â bod yn aelod o’r staff. |
| NFR3.2 | Angenrheidiol | Rhaid i’r system sicrhau bod nodweddion penodol ar gael i ddefnyddwyr/rolau penodedig yn unig – Rheolaeth lawn ar Hunaniaeth a Mynediad Dylai’r nodwedd ar gyfer creu a chynnal grwpiau/rolau/defnyddwyr fod ar gael i Weinyddwyr y System yn unig. |
| NFR3.3 | Angenrheidiol | Os defnyddir enw defnyddiwr a chyfrinair i gyfyngu mynediad, dylai’r manylion mewngofnodi fod yr un fath â’r cyfuniad o enw defnyddiwr/cyfrinair sydd eisoes yn cael ei ddefnyddio e.e. i fewngofnodi i’r rhwydwaith. |
| NFR3.4 | Angenrheidiol | Rhaid i’r Dosbarthiad Diogelwch Gwybodaeth fod yn Llywodraeth Cymru: Swyddogol – Sensitif [Personol] = Swyddogol Llywodraeth Cyfrinachol  Gweler canllawiau Llywodraeth: https://www.gov.uk/government/publications/government-security-classifications https://www.gov.uk/government/uploads/system/uploads/attachment\_data/file/251477/FAQ3-Working-with-Personal-Information-v1-Apr-2013.pdf |
| NFR3.5 | Angenrheidiol | Rhaid i bob mynediad at ddata dros y rhyngrwyd fod yn gyson â safonau diwydiant – drwy gysylltiad https â lefel amgryptio o 256-did SSL o leiaf. |
| NFR3.6 | Angenrheidiol | Rhaid i gynghorau gadw perchnogaeth lwyr ar yr holl ddata a ffeiliau/dogfennau cysylltiedig. |
| NFR3.7 | Angenrheidiol | Bydd y system yn gallu pasio prawf hacio sydd wedi’i seilio ar arferion gorau’r diwydiant.  Dylai’r cyflenwr gynnal profion hacio yn rheolaidd gyda phartner a gymeradwywyd a rhannu’r canlyniadau â chynghorau. |
| NFR3.8 | Angenrheidiol | Dylai’r system derfynu sesiwn y defnyddiwr yn awtomatig ar ôl 20 munud o anweithgarwch. Dylai gweinyddwr y system allu trefnu’r cyfnod hwn. |
| Capasiti, Perfformiad a’r Gallu i Dyfu | NFR4.0 | Angenrheidiol | Rhaid i’r system gynnal 15,000 o ddefnyddwyr yr un pryd |
| NFR4.1 | Dylid | Dylai’r system fod â’r capasiti i gynyddu nifer y defnyddwyr 10% y flwyddyn. |
| NFR4.2 | Dylid | Dylai’r system fod â’r capasiti i gynyddu data trafodiadol 5% y flwyddyn. |
| NFR4.3 | Dylid | Rhaid cadw data archwilio am 5 mlynedd. |
| NFR4.4 | Dylid | Dylai’r system storio data am o leiaf 5 mlynedd heb i’r gwasanaeth ddirywio. |
| NFR4.5 | Dylid | Dylai’r amseroedd ymateb i’r rhyngwyneb defnyddiwr fod o fewn amrediadau derbyniol safonol y diwydiant ar gyfer y dasg dan sylw.  Er enghraifft: Llwytho ffurflen o’r we mewn llai na 3 eiliad Cau’r sgrin mewn llai nag 1 eiliad Cadw ffurflen we ar ôl mewnbynnu data mewn llai na 5 eiliad Lanlwytho neu adalw ffeil 1MB drwy gysylltiad 1Mbps mewn llai na 15 eiliad Dychwelyd canlyniadau i ymholiadau arferol mewn llai na 10 eiliad. |
| NFR4.6 | Dylid | Dylai’r system allu delio â nifer o geisiadau cydamserol o amrywiaeth o ffynonellau heb i’r gwasanaeth ddirywio. |
| Cydymffurfiaeth a Hygyrchedd | NFR5.0 | Dylid | Dylai’r system gydymffurfio ag egwyddorion Strategaeth Ddigidol Cymru ar gyfer Technoleg Gwmwl – Meddalwedd fel Gwasanaeth a Symudedd. Mae hyn yn cynnwys, ymysg pethau eraill:  - dull darparu prif ffrwd Meddalwedd fel Gwasanaeth y diwydiant ar gyfer cymwysiadau.  - Yn hygyrch o bob man, yn gweithio’n llawn ar ddyfeisiau symudol. |
| NFR5.1 | Dylid | Dylai’r system gydymffurfio â’r ddeddfwriaeth bresennol ar Gydraddoldeb a Gwahaniaethu ar Sail Anabledd, e.e. dylai’r system fod yn gydweddol â darllenwyr sgrin ac ni ddylai ddibynnu ar lygoden ar gyfer llywio. |
| NFR5.2 | Dylid | Dylai’r system gydymffurfio â safonau hygyrchedd WCGA 2.0 lefel AA, e.e. dylai’r system ganiatáu i ddefnyddwyr newid maint y testun heb golli defnyddioldeb. |
| NFR5.3 | Angenrheidiol | Rhaid i’r system gydymffurfio â’r gyfraith berthnasol, yn cynnwys y gyfarwyddeb e-Breifatrwydd (cyfraith cwcis) a’r Rheoliad Cyffredinol ar Ddiogelu Data |
| NFR5.4 | Angenrheidiol | Methiant y system – darpariaeth lawn ar gyfer ategu ac adfer y system, yn cynnwys storio y tu allan i’r safle/mewn nifer o leoliadau  Rhaid i’r system wneud copïau wrth gefn yn rheolaidd o’r holl ddata/ffeiliau fel y gellir adfer y system os bydd yn methu. |
| NFR5.5 | Angenrheidiol | Pennu terfyn amser ar gyfer adfer y gwasanaeth ar ôl trychineb/ymyrraeth.  Rhaid i’r system ddarparu ar gyfer cyfnod adfer o 4 awr. |
| NFR5.6 | Angenrheidiol | Y cyfnod hiraf pan ellid colli data o wasanaeth TG o ganlyniad i ddigwyddiad difrifol. Yr opsiwn a ffefrir fyddai peidio byth â cholli data/ffeiliau dros gyfnod o fwy nag un awr. Dylid nodi’r costau a’r argaeledd sy’n gysylltiedig ag unrhyw ateb. |
| NFR5.7 | Angenrheidiol | Rhaid ategu’r system yn rheolaidd a darparu mynediad at gopïau wrth gefn yn ôl yr angen.  Darparu dull methu diogel i wneud copïau wrth gefn rhag ofn i ddata gael eu dileu’n ddamweiniol neu o ganlyniad i broblemau eraill. Bydd yn ddymunol cael y gallu i adfer cofnodion unigol os gwneir camgymeriadau gan bobl. |
| Cytundeb Lefelau Gwasanaeth | NFR6.0 | Dylid | Bydd y gwasanaeth cymorth yn ymateb i 90% o alwadau am gymorth o fewn 1 awr. |
| NFR6.1 | Dylid | Ni ddylai cyfnodau o waith cynnal ac uwchraddio cynlluniedig fod yn fwy nag 1 diwrnod o fewn cyfnod o 30 diwrnod a dylid rhoi hysbysiad ymlaen llaw o 7 diwrnod o leiaf. |
| NFR6.2 | Dylid | Dylid monitro perfformiad y system e.e. cyflymder, methiant etc |
| NFR6.3 | Dylid | Os bydd problemau yn y system, hysbysir defnyddwyr enwebedig amdanynt o fewn 1 awr. Hefyd, cytunir ar gynllun cywiro o fewn 2 awr. |
| NFR6.4 | Dylid | Os ceir diffygion yn y system sy’n atal ei defnyddio, dylid cytuno ar gynllun cywiro o fewn 2 awr. |
| Trosglwyddo | NFR6.5 | Angenrheidiol | Rhaid trosglwyddo’r data presennol o SIMS a Capita One i’r system newydd   * Manylion y data a drosglwyddir i’w cadarnhau |